**TÁJÉKOZTATÓ**

**fokozott higiéniai etikettről**

Köszönjük együttműködését!

Óvjuk saját és mások egészségét!

**Tisztelettel kérjük a Gazdaság Házába belépő Ügyfeleket jelen tájékoztató betartására!**

* **Kérjük a Gazdaság Házát, a kamara ügyfélszolgálatát személyesen ne keresse fel, amennyiben Ön a közelmúltban járványhelyzettel érintett országban járt az utóbbi időben.** Ez esetbe kérjük szíveskedjen elektronikus úton felvenni a kapcsolatot kamaránkkal, az fmkik@fmkik.hu email címen.
* Kérjük szíveskedjen betartani a kötelező és ajánlott járványmegelőzési intézkedéseket; felhívjuk Tisztelt Ügyfeleink figyelmét, akik hatósági karanténba kerültek, azok lakóhelyüket 2 hétig nem hagyhatják el.
* **Megkérjük a Gazdaság Házába belépő kedves Partnereinket, hogy saját és mások védelme érdekében a mosdókban kihelyezett fertőtlenítő kézmosószerekkel fertőtlenítsék kezüket.**
* **Ajánljuk, hogy a közvetlen fizikai érintkezést (kézfogás, puszi) lehetőleg járványügyi okokból mellőzni szíveskedjenek, illetve tartsák be azt az illendő személyes távolságot, amennyi elegendő lehet a kórokozók terjedésének megakadályozására.**
* Kérjük, hogy amennyiben lehetséges, eldobható papírzsebkendőt használjanak köhögés és tüsszentés esetén és a használatot követően helyezzék azt el a kihelyezett szemétgyűjtő edényekben.
* Jelen fokozott biztonságot igénylő eljárásrend betartására megkérjük minden kedves Partnerünket, Ügyfelünket, Munkatársunkat, hogy közérdekből alkalmazkodjanak a fentiekhez.

Jelen tájékoztatóban foglaltak visszavonásig érvényesek a mindenkor hatályos közegészségügyi-, és járványügyi szabályok, valamint az országos tisztifőorvosi utasítások függvényében.

Székesfehérvár, 2020. március 11.

 Fejér Megyei Kereskedelmi és Iparkamara